ประมวลภาพ อัญเชิญพระโกศพระบรมอัฐิในหลวงรัชกาลที่ 9 
วันนี้ (27 ต.ค.2560) สมเด็จพระเจ้าอยู่หัว พร้อมด้วยสมเด็จพระเทพรัตนราชสุดาฯ สยามบรมราชกุมารี พระเจ้าหลานเธอ พระองค์เจ้าพัชรกิติยาภา พระเจ้าหลานเธอ พระองค์เจ้าทีปังกรรัศมีโชติ พระเจ้าหลานเธอ พระองค์เจ้าสิริวัณณวรีนารีรัตน์ เสด็จพระราชดำเนินร่วมในริ้วขบวนพระบรมราชอิสริยยศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ริ้วขบวนที่ 4 อัญเชิญพระโกศพระบรมอัฐิ และพระผอบพระบรมราชสรีรางคาร ออกจากพระเมรุมาศ ท้องสนามหลวง เข้าไปยังพระบรมมหาราชวังเวลา 10.43 น. เจ้าพนักงานภูษามาลาอัญเชิญพระโกศพระบรมอัฐิ ขึ้นประดิษฐานในบุษบกพระที่นั่งราเชนทรยาน และอัญเชิญพระผอบพระบรมราชสรีรางคารประดิษฐานในบุษบก พระที่นั่งราเชนทรยานน้อยจากนั้นเวลา 10.50 น. ริ้วขบวนที่ 4 เคลื่อนออกจากพระเมรุมาศ ท้องสนามหลวง ยาตราขบวนพระบรมราชอิสริยยศ ริ้วขบวนที่ 4 อัญเชิญพระโกศพระบรมอัฐิ เข้าสู่พระบรมมหาราชวัง โดยผ่านทางประตูวิเศษไชยศรี ในเวลา 11.15 น. ส่วนขบวนพระบรมราชสรีรางคารเกยเข้าวัดพระศรีรัตนศาสดารามทางประตูเกยหลังวัด อัญเชิญพระผอบพระบรมราชสรีรางคาร พักไว้ที่พระศรีรัตนเจดีย์ วัดพระศรีรัตนศาสดาราม ในเวลา 11.30 น.เวลา 11.35 น. อัญเชิญพระโกศพระบรมอัฐิ ประดิษฐานในบุษบกเหนือพระแท่นแว่นฟ้า พระที่นั่งดุสิตมหาปราสาท สมเด็จพระเจ้าอยู่หัวทรงจุดธูปเทียนเครื่องทองน้อยถวายราช สักการะพระบรมอัฐิ และเสด็จพระราชดําเนินกลับ ในเวลา 11.57 น.ขอบคุณภาพจาก ทรท.
สมเด็จพระเจ้าอยู่หัว เสด็จพระราชดำเนินร่วมในริ้วขบวนพระบรมราชอิสริยยศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ริ้วขบวนที่ 4 อัญเชิญพระโกศพระบรมอัฐิ และพระผอบพระบรมราชสรีรางคาร
ThaiPBSnews,ข่าวไทยพีบีเอส,ไทยพีบีเอส,ThaiPBS,พระราชพิธีถวายพระเพลิงพระบรมศพ,ในหลวง รัชกาลที่9,รัชกาลที่9,พระบาทสมเด็จพระปรมินทรมหาภูมิพลอดุลยเดช